InkSaver
Blækpatroner til printere er dyre. Så der er penge at hente, hvis man tænker sig om og ikke hver gang skriver ud i bedste kvalitet. Med InkSaver er det nemt at indstille kvaliteten.

Under installationen kommer et vindue, hvor navnet på din printer står. Marker den med et klik og klik Install. 

Derefter kan du får programmet til at beregne, hvor mange penge du kan spare. Indtast prisen i dollar i felterne for henholdsvis sort- og farvepatron. Men du behøver ikke. Klik i begge tilfælde Next. Nu genstarter computeren.

Efter genstarten dukker automatisk et nyt vindue op. Vælg din printer i rullemenuen. Klik nu Print og få udskrevet en testside, som skal bruges, når du skal indstille kvaliteten af udskrifterne.

Mens printeren udskriver, ser du et vindue der fortæller om programmet. Klik Continue, hvis du ikke vil købe programmet.

Nu får du et vindue, hvor du kan skrue op og ned for kvaliteten. Vent til testsiden er skrevet færdig.

Se på din testside og vælg den kvalitet du for eftertiden vil bruge. 

I vinduet Inksaver: Configuration kan du i fanebladet Current Ink Settings skrue op og ned for kvaliteten. Hvis skydeknappen er i top, sparer du intet. Hvis den er i bund, sparer du 75 procent. 

I fanebladet Ink Savings Estimator kan du få programmet til at vurdere, hvor mange penge der kan spares på indstillingen i fanbladet Current Ink Settings.

Via knappen Print Sample Page kan du få udskrevet et eksempel på kvaliteten. Via Help? kan du læse en hjælpetekst.

Sæt eventuelt et flueben i Ask me before every print job og få vinduet på skærmen hver gang du printer. Hvis du fjerner fluebenet i Enable Inksaver, så har du stadig programmet liggende, men det er ikke aktiveret.